BJC กำไร Q2 พุ่ง 46% ทะลุ 1.2 พันลบ. รับรายได้ขายกระฉูด
BJC กำไรไตรมาส 2/65 พุ่ง 46% ทะลุ 1.2 พันลบ. จากปีก่อนกำไร 822.42 ลบ. รับรายได้ขายกระฉูด ส่วนงวด 6 เดือนกำไรโต 33% แตะ 2.45 พันลบ. จากปีก่อนกำไร 1.84 พันลบ.
BJC กำไรไตรมาส 2/65 พุ่ง 46% ทะลุ 1.2 พันลบ. จากปีก่อนกำไร 822.42 ลบ. รับรายได้ขายกระฉูด ส่วนงวด 6 เดือนกำไรโต 33% แตะ 2.45 พันลบ.
10 ส.ค. 2565

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานงวดไตรมาส 2/65 สิ้นสุดวันที่ 30 มิ.ย.65 ดังนี้

โดยรายได้รวมในไตรมาส 2/65 เท่ากับ 41,390 ล้านบาท เพิ่มขึ้น 4,289 ล้านบาท หรือคิดเป็นร้อยละ 11.6 เมื่อเปรียบเทียบกับไตรมาสเดียวกันของปีก่อน รายได้รวมเพิ่มขึ้นมีสาเหตุหลักจากยอดขายรวมและรายได้ค่าบริการที่เพิ่มขึ้นเท่ากับ 38,103 ล้านบาท เพิ่มขึ้น 3,942 ล้านบาท หรือคิดเป็นร้อยละ 11.5 เมื่อเปรียบเทียบกับไตรมาสเดียวกันของปีก่อน โดยเป็นการเพิ่มขึ้นของยอดขายในกลุ่มธุรกิจบรรจุภัณฑ์ ธุรกิจเวชภัณฑ์และเทคนิค และธุรกิจค้าปลีกสมัยใหม่
ขณะที่รายได้อื่นรวมเท่ากับ 3,242 ล้านบาท เพิ่มขึ้น 324 ล้านบาท หรือคิดเป็นร้อยละ 11.1 เมื่อเปรียบเทียบกับไตรมาสเดียวกันของปีก่อน สาเหตุหลักเกิดจากการเพิ่มขึ้นของรายได้อื่นในกลุ่มธุรกิจค้าปลีกสมัยใหม่ เนื่องจากการกลับมาฟื้นตัวของเศรษฐกิจอย่างต่อเนื่องส่งผลให้อัตราการเช่ากลับมาดีขึ้นและการให้ส่วนลดเฉลี่ยแก่ผู้เช่าลดลงเมื่อเทียบกับไตรมาสเดียวกันของปีก่อน